J-Bay haai-aanval: slagoffer se naam bekend | Maroela Media
Burgert van der Westhuizen Foto: Facebook
Burgert van der Westhuizen was glo besig om te snorkel toe hy aangeval is. "Die gemeenskap in Jeffreysbaai is geskok gelaat ná die aanval," het 'n branderplankmaatskappy aan EWN gesê. Volgens EWN was Van der Westhuizen 'n ervare swemmer.
Maroela Media het Vrydag berig 'n man se liggaam is by Jeffreysbaai in die Oos-Kaap aangetref nadat 'n haai hom aangeval het. "Vrywilligers van die NSRI se seereddingspan is Vrydag omstreeks 11:30 ontbied ná berigte oor 'n haai-aanval," het die Nasionale Seereddingsinstituut (NSRI) in 'n verklaring geê. "Die voorval het by Lower Point langs Albatros-strand plaasgevind."
Die witdoodshaai was glo só groot dat ooggetuies aanvanklik gedink het die man is deur twee haaie aangeval.